google/wiki40b huggingface dataset:
Christian Danneskiold-Samsøe

Boksamler

Danneskiold-Samsøe hadde begynt sin samlervirksomhet i tyveårsalderen og etterlot seg ikke kun et betydelig bibliotek, men også en samling av mynter, kunstgjenstander og rariteter. En auksjonsfortegnelse over hans boksamling og andre samlinger fra 1732, viser at det alene av trykte bøker fantes mellom 7 og 8 000 bind. Mange av bøkene var dekorert med en forgyldt svane med krone om halsen og på hodet. Det Kongelige Bibliotek kjøpte flere av bøkene, mens Det Kongelige Møntkabinet kjøpte myntsamlingen. 
Til tross for samlingenens anselige verdi kunne ikke salget av dem dekke den store gjeld som Danneskiold-Samsøe hadde opparbeidet seg.
Johann Strauss d.y.

Bakgrunn

Han var eldste sønn av orkesterlederen og komponisten Johann Strauss d.e. De yngre søsknene var Josef (f. 1827), Anne (f. 1829), Therese (f. 1831), Ferdinand (f. 1834, død samme år), og Eduard (f. 1835).
Som barn tok han fiolintimer i hemmelighet mot sin fars vilje og allerede seks år gammel komponerte han sin første vals. I 1842 forlot faren hans familien for Emilie Trampusch. Johann Strauss d.y. kunne deretter egne seg til musikkstudier for alvor.

Musiker, komponist

Som 19-åring i 1844 stiftet han sitt eget danseorkester, og da faren døde i 1849, slo han sammen sitt eget med farens orkester. Han gjorde suksess med orkesteret i Wien med konserter i Volksgarten og også på sine utenlandsturneer. 
Han giftet seg i 1862 med Jetty Treffz, den første av i alt tre koner. Under USA-turneen i 1872 dirigerte han 20 000 sangere og 10 000 musikere i Boston. 
Hans fremgang i USA spilte en stor rolle for utviklingen av filmmusikalens stil og 1900-tallets populærmusikk. Valsene som ble komponert til Wiens mange ballsaler og byens kafeer og hager var med på å gjøre valsen til hele verdens favorittdans. 
Hans mest kjente vals er An der schönen blauen Donau (1867) som er et fast innslag ved den årlige Nyttårskonserten i Wien som blir kringkastet i hele Europa. En annen berømt vals er Rosen aus dem Süden og av hans operetter kan nevnes Die Fledermaus (Flaggermusen) (1874), Der Zigeunerbaron (Sigøynerbaronen) (1885) og Wiener Blut (1899). Sistnevnte er en kompilasjon bygget på Strauss' melodier og ble uroppført etter hans død.
Bellevue stadion

Arrangementer

Stadion var vertsarena for allround-NM på skøyter junior 1960 for herrer den 6.–7. februar 1960 med Moss Skøyteklubb som vertsskap og med Nils Dagfinn Lier fra Rena IL som juniormester foran Svein-Erik Stiansen, Oslo SK.
Bembidion schuppelii

Utbredelse

Bembidion schuppelii har sporadisk forekomst i Europa, blant annet i østlige Jylland, i Danmark, men er vanligere helt nord i Skandinavia og i Alpene. Den  Den er registrert fra Norge, med nordlig utbredelse fra Oppland til Finnmark.

Utseende

Bembidion schuppelii er en liten løpebille med en ganske slank og litt flat kroppsform. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion schuppelii lever bare langs elvebredder og innsjøer på fuktig, leireholdig bunn, under busker eller i tett vegetasjon som danner skygge. Den stiller strenge krav til sitt habitat (leveområde). Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Gunnar Garfors

Biografi

Garfors er eldst av sju barn. Han ble født i Hammerfest, men flyttet tidlig til Naustdal i Sunnfjord, der han vokste opp. Han har også bodd i Havøysund, Førde, Dublin Falmouth, København og Taipei. Han bor nå i Oslo.
Han spilte fotball for Førde IL i norsk 2. og 3. divisjon på 1990-tallet, og ble lagets toppscorer i to sesonger. Garfors spilte også for Falmouth Town i 1995–98 og trente med Plymouth Argyle i engelsk 2. divisjon sammen med Kai Kilnes i 1996.
Skytebane

En skytebane er et område regulert og godkjent for regelmessig og organisert bruk av skytevåpen. Ved organiserte treninger eller konkurranser er det ofte en eller flere skyteledere (på engelsk kalt «Range Officer») som fungerer som tilsynspersonell, samt en skytebaneleder («Range Master») med det overordnede ansvaret for at skytingen blir gjennomført på en trygg måte og at sikkerhetsreglene blir fulgt.

Skytekino

En skytekino er en innendørs skytebane med et projeksjonsapparat som viser autentiske filmsekvenser med vilt i naturen. Skytteren står ofte ca. 20 meter fra projeksjonsduken og kan skyte med sitt vanlige jaktvåpen. Når skuddet treffer duken registreres det hvor skytteren har truffet og bildet fryses og treffet vises på duken.
Ingrid

Popularitet i Norge

Ingrid er per 2017 et av Norges mest brukte kvinnenavn og ligger på en 9. plass. Per 2012 er det over 24 000 kvinner som heter Ingrid, og mange av dem har i tillegg andre fornavn som for eksempel Ingrid Marie. Navnet var også Norges tiende mest brukte navn på nyfødte jenter i 2017.
Henry A. Larsen

Bakgrunn

Han vokste opp på Herføl, til han 15 år gammel dro til sjøs. Senere tok han Sjømannsskolen i Kristiania, der han var ferdig i 1920. Etter verneplikt i marinen ble han styrmann hos Fred. Olsen.

Polarutforsker

I 1923 fikk han møte Roald Amundsen, i forbindelse med et skipsanløp i Seattle. Den kjente polfareren var på foredragsturne, og Larsen lot seg inspirere. Senere skulle Larsen bli den første som klarte å seile Nordvestpassasjen retning vest til øst. Han var også den første som klarte det uten å overvintre på reisen. 
Året etter møtet med Amundsen seilte han som navigatør for nordmannen Christian Klingenberg gjennom Beringstredet. Han fikk oppleve overvintring blant inuittene, og skaffet seg kunnskap om levesett og forhold i de arktiske farvann.

Kanadier

I 1928 ble han britisk/kanadisk statsborger og fikk jobb i «det ridende politiet» - Royal Canadian Mounted Police, RCMP. Der ble han førstestyrmann og senere kaptein på politiskipet «St. Roch». Skipet patruljerte og utforsket de nordligste områdene i Canada, og var myndighetenes ytterste utpost i nord. Det var en skute bygget for og utstyrt for overvintring i isen. Når skipet lå fast patruljerte mannskapet med hundesleder.
Da den andre verdenskrig var et faktum sendte kanadiske myndigheter skipet på patruljeoppdrag langs hele Canadas arkitiske grense, Nordvestpassasjen til Halifax i Nova Scotia og tilbake igjen til Vancouver. Larsen ble tildelt den britiske polarmedaljen etter ferden. Fra 1948 til 1961 var han øverste sjef for RCMPs arktiske avdeling.
Mens Larsen er nokså lite kjent i Norge, har han i Canada blitt berømmet for sine bragder i nordområdene: «St. Roch» er nå museumsskip i Vancouver Maritime Museum, der det også står en statue av Larsen. Museet har også en samling av Larsens bøker og brev. I Canada er «Larsen Cape» og «Larsen Sound» oppkalt etter ham. I 1987 ble en ny isbryter døpt CCGS «Henry Larsen».
I Norge blir han husket på sitt fødested Herføl, der en av øyas to veier er oppkalt etter ham: Henry A Larsens vei. I Skjærhalden ble det i år 2000 reist en byste av Larsen.
Svartemarje

En svartemarje (etter engelsk Black Maria, av ukjent opprinnelse), iblant også bare kalt maje, er en kassevogn som brukes som politibil til transport av flere arrestanter samtidig. Slike kassevogner var gjerne malt i sort og utstyrt med benker i lasterommet.
Trolig kommer begrepet fra engelskspråklig "Black Maria", som opphavlig var brukt om politiets svarte patruljebiler. Idag blir uttrykket brukt om bilene som transporterer arrestanter til fengselet eller politiarresten.
Arena Birmingham

Historie

Byggingen startet i 1988, og National Indoor Arena ble offisielt åpnet 4. oktober 1991 av idrettsutøveren Linford Christie. De første årene ble anlegget brukt til både underholdningstilstelninger og idrettsarrangementer. Blant annet ble Eurovision Song Contest 1998 arrangert i arenaen i mai 1998.
I 2012 godkjente Birmingham byråd planene om å pusse opp og bygge om arenaen. Arbeidene startet i juni året etter, og blant annet ble eksteriøret byttet. Det ble også gjort større ombygginger inne i selve arenaen. Den ombygde arenaen fikk navnet Barclaycard Arena og åpnet 2. desember 2014 med en konsert med Michael Bublé. 
Arenaen fikk sitt nåværende navn i september 2017.
Michael Boogerd

Doping

15. januar 2008 bekjentgjorde ARD en del av det man antok var en del av kundelisten til en blodbank i Wien. På denne listen mente man at Michael Boogerd var nevnt, og dessuten hans tidligere lagkamerater Rasmussen og Mensjov. Dette ble presentert med antagelsen at disse syklistene skulle ha benyttet seg av bloddoping. ARD trakk beskyldningene tilbake 17. januar, og ba via sportsreporteren Michael Antwerpes om unnskyldning.
&. mars 2013 tilstod Boogerd i et intervju med den nederlandske TV-stasjonen NOS bruk av EPO, blodoverføringer og kortison i perioden 1997 to 2007.
Hestesport under Asialekene 1986

Hestesport under Asialekene 1986. Hestesport var en av flere sporter under de tiende Asialekene i Seoul. Det var andre gangen som hestesport var med på programmet i Asialekene. Konkurransene ble avviklet i perioden 24. september til 4. oktober 1986. Det var seks øvelser, tre individuelle og tre lagkonkurranser i dressur, sprangridning og feltritt.  Japan ble beste nasjon med tre gullmedaljer foran Sør-Korea som også vant tre gull.
Kollokvium

Kollokvium (fra latin colloquium, samtale, forhandling) er en gruppe elever eller studenter som i fellesskap samtaler om studiets pensum eller et spesielt tema. Et kollokvium har stor grad av egenstyring, men en lærer kan være til stede. Begrepet brukes mest rettet mot universitets- og høyskolestudier, men ikke utelukkende.
En mindre forelesning etterfulgt av en samtale, gjerne av gjesteforeleser, kalles ofte for et kollokvium. Aktiviteten i et kollokvium, med samtaler og drøftinger kalles å kollokvere.
Kungliga Ingenjörsvetenskapsakademien

Kungliga Ingenjörsvetenskapsakademien (IVA), grunnlagt 24. oktober 1919 av kong Gustav V, er et av de kongelige akademiene i Sverige. Akademiet er en uavhengig organisasjon som arbeider for å fremme kontakt og utveksling av informasjon mellom bedrifter, forskning og regjeringen, både i Sverige og internasjonalt. Det er verdens eldste akademi for ingeniørvitenskap.
Akademiet deler ut flere priser: Stor gullmedalje (siden 1924), gullmedalje (siden 1921), Brinellmedaljen (siden 1936, oppkalt etter Johan August Brinell), gullplaketten (siden 1951), hederstegnet (siden 1919) og Axel F. Enströms-medaljen (1959–1981) er bare noen av dem.
Anderson Gils de Sampaio

Karriere

Han har spilt for Yokohama Flügels og Flamengo.
Lasalle kjernekraftverk

LaSalle County kjernekraftverk er et kjernekraftverk som produserer elektrisk kraft ved Illinois River i York, LaSalle County, sør for Chicago i delstaten Illinois i det sentrale USA. Dets reaktorer ble godkjent for igangsetting i hhv januar 1984 og oktober 1984. Installert maksimal effekt er 2 238 MW. Årsproduksjonen i 2007 var på om lag 18,98 TWh elektrisk kraft.
Anlegget eies av Exelon Corporation. Det har i alt to reaktorer som er i operativ drift, hver med maksimalt 1 119 MW effekt. Etter dagens konsesjoner skal reaktorenes produksjon opphøre i hhv 2022 og 2023.
Cili

Cili (kinesisk: 慈利县; pinyin: Cílì Xiàn) er et fylke i provinsen Hunan i Folkerepublikken Kina. Den er understilt byprefekturet Zhangjiajie.
I 1999 var befolkningen på 673 582 innbyggere.
Cili er funnsted for en embedsmannsgrav fra ca. 200 f.Kr. Blant artefaktene funnet der var et kokekar av bronse som inneholdt fisk.
Kinn naturminne

Kinn naturminne er en fredet furu («Svenskefurua») som står ved bredden nær sørenden av Langvannet i Lørenskog kommune. Furua ble fredet 8. november 1962.
LørDan

Innslag

Det var i starten faste humorinnslag med «Familien Kork» (bestående av Trond Kirkvaag, Nils Vogt og Janny Hoff Brekke). 
Høsten 1988 ble «Stjernesmellen» introdusert, der det var fritt frem for amatører i å forøke å etterligne diverse kjente sanger og personligheter på en humoristisk måte.
Nyttårsaften 1988 ble «Vaktmestern» (i Trond-Viggo Torgersens skikkelse) introdusert. Torgersen var også den kommende tiden ansvarlig for de populære "fem på gaten"-personlighetene. Begge disse innslagene ble meget populære og senere utgitt på video.
Høsten 1990 var «Talentiaden» det nye ved programmet. Talentiaden var en sangkonkurranse der folk kunne melde seg på i håp om å få opptre i studio. Vinneren fikk en stor sum penger. Den store finalen gikk den 25. mai 1991 og ble avholdt i Olavshallen. Fagjuryen og folkejuryen kåret hver sin favoritt. Vinnerne ble Frode Haltli og Eir Inderhaug.
I 1991 var KLM-trioen aktuell med NJUS, innslag med satiriske nyheter.
I 2003 utgjorde «Kjempesjansen» en betydelig del av sendingen. Faste humorinnslag var denne sesongen ved Lisa Tønne (som rollefiguren Ali Reza).

Om serien

LørDan ble svært populært og har gått inn i historien som en av de aller mest suksessrike TV-produksjoner i Norge. Premieren ble sett av 2,1 millioner og enkelte episoder hadde seertall på 2,5 millioner. Det var det mest sette programmet i 1987. Sendingene i 2003 hadde bare mellom 700 000 og 800 000 seere.
Det ble sendt 30 episoder av programmet i perioden 1987-91. Gjester i den siste sendingen var SVs tidligere leder Hanna Kvanmo, stortingspresident Jo Benkow og NRKs pensjonerte underholder Odd Grythe. Programmet gjenoppsto i 2003, men gikk kun en sesong.
LørDan etterfulgte SenFredag og var inspirert av diverse amerikanske TV-program. LørDan inneholdt imidlertid mindre politisk stoff enn SenFredag.

Annet

Høsten 1990 lanserte Akerø en konkurransen der seerne ble oppfordret til å lage parodier på Grevinnen og hovmesteren. Vinnervideoen ble kåret i årets siste sending. Vinnerne ble personer fra Blitz. Ulf Brynildsen og Jo Raknes spilte rollene mens Eva Norderhaug hadde regi.
Moon Over Miami (sang)

«Moon Over Miami» er en populær amerikansk jazzsang, skrevet i 1935 av låtskriverne Joe Burke and Edgar Leslie.
Det var flere forskjellige innspillinger tilgjengelig på 78-plater i de første månedene av 1936. Al Collins Band fra  London, Storbritannia spilte inn «Moon Over Miami» 31. januar 1936. Den ble utgitt på 78-platen Decca GB-7658-1.  Den mest populære versjonen var med Eddy Duchin and his Orchestra (utgitt på 78-platen Victor 25212B).  Andre som var på markedet var Roy Smeck & His Orchestra (utgitt på 78-platen Decca 649) Jan Garber & His Orchestra (utgitt på Decca 651B), sangeren Connee Boswell (utgitt på 78-platen Decca 657A), Lud Gluskin's Orchestra med sang av en ung Buddy Clark (utgitt på 78-platen Brunswick 7590), og the BBC Dance Orchestra of Henry Hall. Det var også en senere versjon fra 1945 med Vaughn Monroe (utgitt på 78-platen RCA Victor 20-1707).  Innspillinger fra slutten av 1940-årene og 1950-årene innbefatter George Shearing Quintet (utgitt på EP-platen Vogue EPV 1050 i april 1955) og også én med storbanddirigenten Ralph Flanagan. 3. april 1957 spilte Bill Haley & His Comets inn en rock and roll-versjon i the Pythian Temple, New York City. Den ble utgitt på singlen Decca 102151.

Norsk versjon

Bævre har skrevet en norsk tekst. På norsk bærer den tittelen «Å, la mig få seile».
Dødelig våpen II

Handling

Etter den innledende biljakten finner LAPD-tjenstemennene Murtaugh og Riggs en rød BMW med bagasjerommet fullt av sørafrikanske krugerrand (gullmynter som på den tiden var ulovlige i USA på grunn av apartheid-politikken i Sør-Afrika).
Murtaugh blir banket opp hjemme av skurker fra Sør-Afrika og gir dermed Murtaugh og Riggs et spor til at dette henger sammen med funnet av krugerrand-myntene.  
Når Murtaugh og Riggs får i oppdrag å beskytte ett vitne i en føderal rettssak, Leo Getz (spilt av Joe Pesci), oppdager de at Getz har hatt forretningsvirksomhet koblet til narkotikasmuglere fra Sør-Afrika.  Narkotikasmuglerne er ledet av Arjen Rudd som er en diplomat ved det sørafrikanske konsulatet i Los Angeles og hans nestkommanderende Vorstedt.   
Mens de etterforsker de sørafrikanske diplomatene blir Riggs forelsket i Rudds sekretær, Rika Van Den Haas, som ikke liker Rudd. 
Når Riggs konfronterer Vorstedt finner han ut hvordan konen Vicky egentlig døde: Vorstedt forårsaket bilulykken i 1984 fordi han hadde som mål å drepe Riggs.  Etter at Vorstedt prøver å drepe Riggs, finner Riggs at Rika blitt drept.
Etter dette går Murtaugh og Riggs til hevnaksjon mot narkotikasmuglerne.  
I den endelige konfrontasjonen mellom Murtaugh og Rudd roper Rudd: "Diplomatic immunity!"  Murtaugh skyter Rudd og sier:  "...has just been revoked!"

Utgivelse

Filmen var den tredje største i 1989 (etter Batman and Indiana Jones and the Last Crusade)
og tjente nesten $150 millioner i USA og $80.6 millioner i resten av verden.  Filmen fikk for det meste positive kritikker, men ikke så mange som originalen Dødelig våpen.  Filmen forsøkte å unngå a direkte kopiere historien i forgjengeren ved å introdusere nye roller og retninger.  Filmen var den første for Leo Getz Joe Pesci som spilte en bankmann som et vitne i en rettssak og må beskyttes av Murtaugh og Riggs.  Leo Getz gjør livet til Murtaugh og Riggs vanskelig på grunn av hans oppførsel.  Leo Getz er med i resten av Lethal Weapon serien.
Rognheim

Rognheim er en liten del av bydelen Byåsen. Der finnes det en butikk, Coop Prix og et trikkestopp. Trikkestoppet fikk ny og bedre avgang samt ble det slått sammen to spor til ett. Trikkestoppet var tidligere en venteplass for motgående trikk.
Rognheim hadde også før en barnepark. Rett ved barneparken lå det en grusfotballbane. Barneparken ble revet hvor det etter noen år ble bygd opp et omsorgsboligkompleks. Grusfotballbanen ble erstattet med asfaltert basketballbane
Musikkestetikk

Musikkestetikk er teorier om musikkens vesen, dens verdi og virkning.
Mens såkalte primitive folkegrupper søker en magisk kraft i musikken, har det i den vestlige kulturkretsen har dette vært funnet i Pythagoras' tallære, Platons etoslære, som hadde betydning for middelalderen, renessansens og 1700-tallets affektlære, 1800-tallets metafysiske idéer og vår tids fenomenologiske oppfatning.
Musikkestetikk inngår i det mer generelle fagområdet estetikk, og dagens betydning henvises det til verkene av Alexander Gottlieb Baumgarten og deretter Immanuel Kant hvor disse bruker det gamle begrepet aesthetics, i betydningen sanselig oppfatning, noe som ligger til grunn for dagens forståelse av begrepet.
Songshan (Chifeng)

Songshan (mongolsk: ᠰᠦᠩ ᠱᠠᠨ ᠲᠣᠭᠣᠷᠢᠭ Süŋ šan toɣoriɣ; forenklet kinesisk: 松山区; tradisjonell kinesisk: 松山區; pinyin: Sōngshān Qū) er et bydistrikt i byprefekturet Chifeng (mongolsk: Ulanhad) nordøst i den autonome region Indre Mongolia i Folkerepublikken Kina.
Det har et areal på 5.955 km² og teller 540.000 innbyggere.
Hypoeschrus

Utseende

Middelsstore (12-25 millimeter), avlange, blanke, brunlige trebukker. Antennene er omtrent så lange som kroppen. Pronotum er rundet, uten tenner på sidene. Dekkvingene er lange og jevnbrede, gjerne med lengdefurer, beina forholdsvis korte.

Utbredelse

Slekten er vidt utbredt i Afrika.
Little Jinder

Bakgrunn

Little Jinder er datter til Björn Stove og Åsa Jinder samt datterdatter til Curt Einar Jinder. Hun har bodd i England hvor hun studert på Liverpool Institute for Performing Arts, som eies av Paul McCartney.
Bojana (kvinnenavn)

Etymologi

Bojana er dannet som en feminin form av mannsnavnet Bojan, som er dannet av slaviske boj, «kamp».
George Neal South kraftverk

George Neal South kraftverk er et kullkraftverk og et gasskraftverk i Woodbury County, delstaten Iowa i det nordlig-sentrale USA. Det har en installert produksjonskapasitet på 640 MW, fordelt på 1 blokk / turbin. Dette er delstatens femte største termiske kraftverk målt etter installert produksjonseffekt. 
Anlegget ble påbegynt omkring 1975 og stod ferdig i 1979, inklusive utvidelser. Brenselkilden er sub-bitumenøst kull og naturgass.
I samme fylke ligger George Neal North kraftverk.
US Amateur Championship

US Amateur Championship er den ledende amatør-turneringen i golf for herrespillere i USA. Den avholdes årlig og organiseres av United States Golf Association.
Turneringen ble første gang avholdt i 1895 på Newport Golf Club i Rhode Island. Det er ingen aldersgrense for påmelding, men det er begrensninger i handicap. Turneringen består av to dager med slagspill og deretter en konkurranse i matchspill blant de 64 beste for å kåre en vinner. Turneringen vinnes i dag som regel av spillere i begynnelsen av 20-årene som jobber mot en karriere som profesjonell turneringsspiller.
Mange av de ledende skikkelsene i golfhistorien har vunnet US Amateur Championship, inkludert Bobby Jones (5 ganger), Jack Nicklaus (2 ganger) og Tiger Woods (3 ganger). Før den profesjonelle golfen ble dominerende var denne turneringen regnet blant major-turneringene. Dette er ikke tilfelle i dag, men vinneren blir fortsatt invitert til å spille i alle major-turneringenen unntatt PGA-mesterskapet.
Fairchild Dornier 228

Militære operatører

India er den største militære operatøren av Dornier 228. Både flyvåpenet, marinen og kystvakten bruker flytypen som rekognoseringsfly og patruljefly, utstyrt med relevant radarteknologi og sensorer.
Andre militære operatører inkluderer Thailands marine som bruker flytypen som maritimt rekognoseringsfly, Niger, Nigeria som bruker dem for transport, Malawi, Finland og Tysklands marine.
Spesialjegertroppen

Oppgaver

Spesialjegerne har som oppgave å innhente informasjon og drive etterretningsvirksomhet, ofte langt bak fiendens linjer. Dette innebærer å identifisere fiendtlig materiell og virksomhet. Spesialjegerne skal drive med offensive operasjoner mot utpekte viktige fiendtlige mål som eksempelvis transportlinjer. De skal også kunne hente ut tilfangetatte soldater fra fiendens hender, og drive med beskyttelse av personer og avdelinger.
De skal videre bistå politi i antiterrorbekjempelse, først og fremst terrorangrep mot olje- og gassinstallasjoner, fartøy i norsk farvann og i tillegg på landterritorier. Avdelingen er hele tiden i beredskap for internasjonale fredsbevarende operasjoner.
Nominasjoner til Nordisk råds litteraturpris fra Danmark

Nominasjoner til Nordisk råds litteraturpris fra Danmark gjøres av en jury bestående av tre personer. 
Siden 1962 har Nordisk råd årlig delt ut Nordisk råds litteraturpris til et litterært verk skrevet på et av de nordiske språkene. Fra starten i 1962 har det årlig blitt nominert to bøker fra hver av landene Danmark, Finland, Island, Norge og Sverige. 
Juryen på tre personer består av Danmarks to jurymedlemmer, og ene varamedlem til juryen.
Best på fest

Best på fest er et musikkalbum med E-76, utgitt i 2001.
Dorestad

Dorestad var en av de viktigste og mest suksessrike internasjonale handelssteder i Nordvest-Europa fra 600-tallet til midten av 800-tallet. Stedet var plassert ved det nåværende Wijk bij Duurstede der elven Nederrijn (en sideelv til Rhinen) skifter navn til Lek, ved restene av et tidligere romersk kastell, muligens Levefano.
I den tidligste byutviklingen i Nederland fikk Dorestad sin posisjon av handel og produksjon. Dorestad blir også sett på som en usedvanlig plass, og «eksperimentell utvekslingplass» mellom de kristne frankerne og de ikke-kristne nordlige områdene.
Stedet var særlig kjent for at det ble slått mynt der. Fra rundt 640 var myntslageren i Dorestad Madelinus. Senere ble det slått sceattas og karolingiske mynter der.
Dorestad mistet mye av sin betydning fra rundt 850 og ble et lite jordbrukssted. I 896 nevnte imidlertid kong Zwentibold av Lotharingia i dokumenter at stedet fortsatt hadde handles- og byprivilegier.
I dag har mye av restene fra den gamle byen blitt vasket bort av elven.